laion/Wikipedia-Exotic huggingface dataset:
דורית שירה ג'אן

דורית שירה ג'אן (נולדה ב-27 ביוני 1965) היא משוררת ישראלית. דורית שירה ג'אן נולדה וגדלה בשכונת התקווה להורים יוצאי עיראק. בגיל 47 החלה לכתוב שירה. שירתה כוללת בעיקר שירת וידוי, שירת התגלות ושירת שורשים ענפה. לאורך השנים הללו זכתה שירתה לפרסום נרחב: בעיתונות הכתובה: בעיתונים כגון "הארץ", "ישראל היום". " מעריב", "מקור ראשון" ועוד. כמו כן, הופיעו מאמרים וראיונות בכתבי עת ובעיתונות היומית, בין השאר: מאמר נרחב אודותיה ואודות שירתה מאת המשוררת והסופרת שולמית כהן אסיף שפורסם בעיתון "הארץ", וכן, מאמר מאת ההיסטוריון ד"ר אורי מילשטיין בנה של שרה, אחייניתה של רחל המשוררת, הקושר בין שירתה לבין רחל המשוררת שפורסם ב'מעריב'. שירה "נולדתי אומה" נכלל בתקליטור "ואף על פי כן", מבוצע לפי לחן של רחלי וולשטיין, מתוך המיזם "שיר-א-שיר" של שרה אהרונוביץ-קרפנוס, השיר בוצע על ידי הזמרת טובה להב. שירתה נלמדה בקורס 'ספרות ורפואה' באוניברסיטת תל אביב. מאמרים על שירתה בכתבי עת ספרותיים כגון: האומה, מאזניים, המסדרון, פסיפס. מאמרים נכתבו על שירתה גם בכתבי עת מקוונים: ניוז 1, בכיוון הרוח, סלונט, האתר למקרא הוראה וחינוך של ד"ר לאה מזור. ועוד. בנוסף שיר שלה הוקרא על ידי איתן כבל בפתיחת דיון בוועדת הכלכלה של הכנסת. בימים אלו שוקדת המשוררת על ספרה הרביעי שייקרא : "נולדתי אומה". נוסף על כך, עוסקת ג'אן בכתיבת מאמרים בעיקר בנושא שירת רחל המשוררת ובנושאים אחרים העוסקים בשירה. היא חברת אגודת הסופרים. מתגוררת בתל אביב. עד מאה ועשרים. ארגמן-מיטב הוצאה לאור, תל אביב 2015 ציפור תכולת כנף : שירים. ארגמן-מיטב הוצאה לאור תל אביב. 2017 המגיד. ארגמן-מיטב הוצאה לאור. 2017. "צלע מן האדם" בעריכת שושנה ויג, 2016 "שירה עבריה"- אנתולוגיה לשירה על העברית, בעריכת הרצל ובלפור חקק, ארגמן-מיטב הוצאה לאור, 2018 '"עורי שפת עבר"- אנתולוגיה עברית בעריכת לאה צבעוני", 2018 "בשדה כובס" בעריכת ד"ר מירי דבי קריצלר, 2018 "לזאת ייקרא אישה" בעריכת עדי אביטל רוזין, 2019. קרן ע"ש יהושע רבינוביץ (עיריית תל אביב) על הספר ציפור תכולת כנף- 2016 פרס אח"י לשירה מטעם אח"י- אגודה לקידום היצירה- 2019. דורית ג'אן באתר אגודת הסופרים העבריים פתיחת ישיבת ועדת הכלכלה של הכנסת בהקראת שיר של דורית שירה ג'אן על ידי ח"כ ויושב ראש הוועדה איתן כבל. נילי דגן, סופ"ש שירה "רחל המשוררת מתגלה אליי, סוג של נפש תאומה". ריאיון עם דורית שירה ג'אן לרדיו ללא הפסקה. דורית ג'אן, קדושות, אתר כל השירה כותבים מחוף אל חוף, באתר ynet, 26 בדצמבר 2019 שלומית כהן-אסיף, "עד מאה ועשרים שירים": ספר שנולד בפייסבוק-לנד, באתר הארץ, 8 ביולי 2015 אורי מילשטיין, ‏הכנרת, הבדידות, הכאב והייסורים: "רחל המשוררת פועלת מתוכי", באתר מעריב אונליין, 10 במרץ 2018 גיא מרום, שירתה של דורית ג'אן בקורס ספרות ורפואה- אוני' תל אביב בלפור חקק. שירת וידוי. כתב העת מאזנים מטעם אגודת הסופרים העבריים, כרך צ', פברואר 2016, עמ' 43–45. פורסם גם באתר חדשות מחלקה ראשונה יוסף כהן אלרן, שירת הכאב, כאב השירה הרצל חקק, המשוררת מתגלית בתכלת שירתה הרצל חקק, שירת התהילה לְדור שלא כָּלה חגית בת אליעזר, שירת המגיד של דורית ג'אן, יקום תרבות 11.1.2018 זוהר מנשס, ריקוד בין קודש לחול. כתב העת "האומה" (218) מאי 2020, אביב תש"ף, עמ' 142–144. זוהר מנשס שיר אהבה מכונן ועילאי מאמר של דורית שירה ג'אן שירה טובה להב, ביצוע ל"נולדתי אומה" לפי מילות שיריה
מערך התמרון

מערך התמרון (או מערך התמרון המשולב הרב-ממדי) הוא מערך בזרוע היבשה של צה"ל שהוקם ב-16 באוגוסט 2020, כחלק מהתוכנית הרב-שנתית "תנופה". תחת מערך התמרון הוכפפו: מפקדת קצין חי"ר וצנחנים ראשי מפקדת קצין שריון ראשי מפקדת קצין הנדסה קרבית ראשי מפקדת קצין התותחנים ראשי יחידת רפאים בנוסף, כולל המערך יחידות נוספות: מחלקת תורה ותפיסות - תפקידה לבנות את תורת הלחימה היבשתית, תכנון צורות הפעלת הכוחות ושילוב הכוחות (שיתופי פעולה). בנוסף לגיבוש תורת הלחימה, תפקיד המחלקה כולל גם העברת התו"ל ליחידות זרוע היבשה, הדרכה, בקרה והפקת לקחים. כדי להפיק לקחים באופן שוטף המחלקה מבקרת ובוחנת תפקוד של כוחות היבשה בשעת אימונים, פעולות מבצעיות, ביטחון שוטף ובשעת מלחמה, כך היא יכולה בזמן אמת לתקן ליקויים בתורת הלחימה בה עושים שימוש יחידות אלו. בראש מערך התמרון עומד קצין בדרגת אלוף, שבמקביל מכהן גם בתפקיד מפקד הגיס הצפוני. חיים אסא, ידידיה יערי, לוחמה מבוזרת המלחמה במאה ה-21, הוצאת ידיעות אחרונות, 2005 לוחמת תמרון מדיה וקבצים בנושא מערך התמרון בוויקישיתוף מערכת אתר צה"ל, "מענה שיבטיח עליונות יבשתית מוחצת במפגש עם כל אויב", באתר צה"ל, 17 באוגוסט 2020 תמרון רב-זרועי, באתר צה"ל, ‏13 בפברואר 2020 אמיר בוחבוט‏, במהירות וביעילות: המלחמה הבאה של צה"ל כבר תיראה אחרת לגמרי, באתר וואלה, 15 באוגוסט 2020 אלפי מטרות ביממה: התוכנית הרב שנתית שתגדיל את כוח האש של צה"ל פי 7, באתר ישראל היום, ‏13 בפברואר 2020 אמיר אורן‏, עטוף בתואר מגוחך, גנץ מסתכן במלחמה על פני עימות עם נתניהו, באתר וואלה, 14 ביוני 2020
פרחיה ביבי

פרחיה (פירי) ביבי (נולדה ב-19 בפברואר 1979) היא כדורגלנית עבר ישראלית, אשר שיחקה בליגת הנשים הבכירה מאז הקמתה ב-1998 ועד שנת 2012 וכן בנבחרת ישראל. ביבי החלה לשחק ולהתאמן בבית ספר "רודמן" בקרית ים במסגרת טורנירים בית ספריים ואף השתתפה באליפות העולם לבתי ספר. עוד לפני הקמתה של הליגה בארץ שיחקה ביבי במחוז צפון בליגת המחוזות. עם פתיחתה של הליגה הצטרפה ביבי למכבי חיפה וזכתה עם הקבוצה ב-3 גביעים ו-2 אליפויות. הקבוצה התפרקה ב-2003 וביבי הצטרפה להפועל פתח תקווה ושיחקה בה בעונת 2004/2005. בעונה שלאחר מכן שיחקה בבנות קיסריה טבעון. בעונת 2006/2007 הצטרפה לאלופת המדינה מכבי חולון וזכתה עמה בדאבל. בין השנים 2007–2012 חזרה צפונה ושיחקה במכבי צור שלום עד פרישתה. ביבי השתייכה לסגל נבחרת ישראל מאז הקמתה בשנת 1997 ורשמה 7 הופעות במדים הלאומיים. אליפות המדינה: 1998/1999, 2001/2002 גביע המדינה: 1998/1999, 1999/2000, 2001/2002 אליפות המדינה: 2006/2007 גביע המדינה: 2006/2007 מדיה וקבצים בנושא פרחיה ביבי בוויקישיתוף פרופיל באתר ההתאחדות לכדורגל בישראל
טורונטו דומיניון בנק

טורונטו דומיניון בנק (באנגלית: Toronto-Dominion Bank; בצרפתית: Banque Toronto-Dominion) היא חברה קנדית רב-לאומית המספקת שירותי בנקאות ופיננסים. הבנק מכונה בדרך כלל "TD" ופועל כ"קבוצת TD בנק" (באנגלית: TD Bank Group; בצרפתית: Groupe Banque TD). הבנק נוסד ב-1 בפברואר 1955, כתוצאה ממיזוג "בנק אוף טורונטו" עם "בנק הדומיניון" שהוקמו בשנת 1855 ו-1969, בהתאמה. בשנת 2017, על פי מסמך שפרסמו סטנדרד אנד פורס, קבוצת TD בנק הייתה לבנק הגדול ביותר בקנדה לפי סך נכסיו, השני בגודלו לפי שווי השוק שלו, והבנק ה-26 בגודלו בעולם. הבנק וחברות הבת שלו מעסיקים למעלה מ-89 אלף עובדים, ומשרתים מעל 22 מיליון לקוחות מסביב לעולם. בקנדה, הבנק פועל באמצעות "TD קנדה טראסט" ומשרת מעל 11 מיליון לקוחות ב-1,091 סניפים. בארצות הברית הבנק פועל כ-"TD בנק", ונוצר כתוצאה ממיזוג "TD בנקנורת'" וקומרס בנק". הבנק בארצות הברית משרת מעל 6.5 מיליון לקוחות עם רשת של מעל 1,241 סניפים במזרח ארצות הברית. מטה הבנק שוכן בטורונטו שבפרובינציית אונטריו בקנדה. מדיה וקבצים בנושא טורונטו דומיניון בנק בוויקישיתוף אתר האינטרנט הרשמי של טורונטו דומיניון בנק טורונטו דומיניון בנק, ברשת החברתית פייסבוק טורונטו דומיניון בנק, ברשת החברתית אקס (טוויטר) Mehmood, JahanZaib (11 באפריל 2017). "The world's 100 largest banks". S&P Global. נבדק ב-9 באפריל 2018. {{cite journal}}: (עזרה)
דויד טוחמנוב

דויד פדורוביץ' טוחמנוב (ברוסית: Давид Фёдорович Тухманов; נולד ב-20 ביולי 1940 במוסקבה) הוא מלחין, פסנתרן, מחבר מוזיקה לשירים סובייטיים פופולריים רבים. טוחמנוב כתב את השיר יום הניצחון שהפך ברבות הימים לאחד השירים הרוסיים הפופולריים והמוכרים ביותר. נולד ב־20 ביולי 1940 במוסקבה, למשפחה ארמנית. אביו היה מהנדס, אמו מוזיקאית. אמו של דייוויד התעקשה שבנה יקבל השכלה מוזיקלית. הילד נכנס לבית הספר למוזיקה בשיעור פסנתר. הוא גם עבד על הרכב ותורת המוזיקה בהדרכתו של לב ניקולאביץ' נאומוב. בעודו סטודנט במכללת גנסינסקי, מתחיל טוכמנוב לכתוב שירים. הוא כתב את הלהיט הראשון שלו "הרכבת האחרונה" (Последняя электричка) עוד בשנת 1961. בהמשך כתב טוחמנוב סדרה של שירים פטריוטים, כמו "אני אוהב אותך, רוסיה" (Я люблю тебя, Россия), "הכתובת שלי היא ברית המועצות (Мой адрес — Советский Союз). בשנת 1972 הקליט המלחין את הדיסק השירים הראשון שלו, "כמה נפלא העולם". טוחמנוב שיתף פעולה עם להקות "וסיוליה רביאטה", "סמוצבטי", "לייסיאה פסניה". בשנת 1975 כתב טוחמנוב את השיר "יום הניצחון" למילים של ולדימיר חריטונוב, שבתחילה לא רצו לקחת לרדיו וטלוויזיה, בהתחשב בכך שהוא יכול להיות רקדני מדי. עם זאת, לב לשצ'נקו בכל זאת שר את השיר בקונצרט ליום המשטרה השיר הפך מייד לפופולרי. בשנת 1976 הוציא טוחמנוב דיסק נוסף, "Po volne moei pamyati", הדיסק זכה להצלחה אדירה. טוחמנוב הוא גם מחברם של שירים מפורסמים ואהובים כמו "העיניים האלה מנגד" (Эти глаза напротив), "בריכות טהורות" (Чистые пруды), "חורשת הזמיר" (Соловьиная роща), "מילים לשווא" (Напрасные слова), "מגוליארדים" (Из вагантов), "שיר מזרחי" (Восточная песня), "כמה נפלא העולם" (Как прекрасен этот мир) . מדיה וקבצים בנושא דויד טוחמנוב בוויקישיתוף דויד טוחמנוב, במסד הנתונים הקולנועיים IMDb (באנגלית) דויד טוחמנוב, באתר MusicBrainz (באנגלית) דויד טוחמנוב, באתר Discogs (באנגלית) https://geek-tips.github.io/articles/386436497078106/index.html(הקישור אינו פעיל) http://russmus.net/band/112/
מנהלת המטרות המטכ"לית

מנהלת המטרות המטכ"לית באגף המודיעין מהווה מוקד המאגד תחתיו את כלל הגופים העוסקים בייצור מטרות לחירום ולשגרה בצה"ל. המנהלת תעמיק את הקשר לקצה המבצעי בפיקודים ובזרועות השונים ומטרתה לאפשר תהליך מבצעי יעיל ואפקטיבי לצד הגברת קצב ייצור המטרות לכלל הגזרות - על פי תעדופן. לראשונה במסגרת המנהלת משולבות טכנולוגיות בתחומי מדעי המידע ולמידת מכונה לטובת ייצור מטרות. במסגרת הקמת המנהלת, במרץ 2019 הוקמה זירת מטרות באגף המודיעין. מנהלת המטרות המטכ"לית יושבת בגלילות, ובראשה עומד קצין בדרגת אלוף-משנה. מנהלת המטרות המטכ"לית מחולקת לשלושה ענפים: הענף הטכנולוגי - ענף הכולל משרתים מיחידה 8200 ועתודאים שעברו קורסים בתחום התכנות והמחשבים. ענף המחקר - ענף שבנוי מחוקרי מודיעין, שמומחים בתחום המטרות ומשרתים בכל מיני גופים בצה"ל (פיקודים מרחביים, חטיבת המחקר וכו'). ענף זה אמון על הצגת הבעיות המחקריות וההבנה כיצד ניתן לפתור אותן במישור המודיעיני ובחיבור לענף המבצעי. הענף המבצעי - בו משרתים אנשי חיל האוויר או גורמי אג"ם, שתפקידם לסגור את המעגל השלם ולהיצמד למשימה בשטח. נחנכה זירת המטרות החדשה באגף המודיעין, באתר צה"ל, ‏14 במרץ 2019 עמית אטיאס, לחיילים האלה יש מטרה אחת - מה ואיפה תהיה התקיפה הבאה של צה"ל?, באתר צה"ל, ‏8 ביוני 2020
טיפקס: האוסף הרומנטי

האוסף הרומנטי הוא אלבום האוסף השני של להקת טיפקס, שיצא בשנת 2010, ומאגד את עשייתה של הלהקה בשמונת האלבומים הראשונים שלה ובסינגלים שהוציאה עד אז, בסגנון שירי אהבה רומנטיים. האלבום הופק על ידי חברת "עננה" בתקופה בה הלהקה הייתה מפורקת (בין השנים 2009-2013). באלבום זה נכלל לראשונה השיר "כל יום אני כמעט", שיצא כסינגל בשנת 2003 אך לא נכלל באף אחד מאלבומי האולפן של הלהקה. כל השירים נכתבו והולחנו על ידי קובי אוז (למעט "הבלדה לסופי" ו"ביום שיפלו הכוכבים" שהולחנו על ידי רמי יוסיפוב, ו"מאמי" שכתב אילן גולדהירש והלחין מיכאל מחפוד פטישי).
חיתוך עץ

חיתוך עץ או הדפס עץ (באנגלית: Woodcut) היא שיטת הדפסה וציור שבה תמונה נחרטת לתוך משטח עץ, כאשר החלקים המודפסים נשארים בגובה המשטח בעוד החלקים שאינם מודפסים מוסרים, בדרך כלל בעזרת אזמל או מפסלת. התמונה אז מצופה בדיו על ידי גלגול של גלגלת דיו עליה, מה שמשאיר דיו על המשטח אך לא החלקים שאינם מודפסים. אז מניחים נייר על המשטח ומפעילים לחץ על גבו, בין אם על ידי מכבש דפוס או על ידי כלים ידניים (אפילו כף תצלח למשימה, או כל כלי מעוגל קמעה). הלחץ המופעל מעביר את הדיו לנייר, ותמונת מראה של המשטח המגולף מודפסת. ניתן ליצור תמונות עם יותר מצבע אחד על ידי התאמת הנייר למסגרת וחזרה על התהליך עבור כל צבע. שיטה מהירה יותר להפרדת אזורים מודפסים מלא-מודפסים היא לכסות את האזורים המודפסים בשכבה מגינה כלשהי, ואז לחרוט את המשטח בזרם חול. שכבת המגן יכולה להיות קווי מתאר מברזל או שכבה עבה של גומי קשיח או כל חומר אחר שניתן לצבעו. הדפסי העץ הידועים הראשונים הם מסין, החל מהמאה ה-8, שם שימשו תחילה לעיטור בדים, ובהמשך להדפסה על נייר. באירופה החלו להופיע הדפסי עץ מתחילת המאה ה-15. קווי ההדפס היו תחילה עבים וגסים, בשל החשש שישברו בהפעלת לחץ ההדפסה עליהם. עם מהפכת הדפוס באמצע המאה ה-15, הפכו הדפסי העץ לטכניקה משלימה להדפסת הכתב, ושימשו לעיטור ספרים ועיתונים. מסוף המאה ה-15 הלכה והשתכללה טכניקת הדפס העץ לכדי אמנות העומדת בפני עצמה, בידי צייר הרנסאנס הגרמני אלברכט דירר. דירר הצליח ליצור בהדפסי עץ שלו גוני שחור-אפור ומגוון מרקמים, שבאמצעותם נתן עומק תלת-ממדי, תחושת צבע ואפקטים של אור בוהק וצללים (קיארוסקורו). טיציאן, הצייר הוונציאני מהמאה ה-16, הוסיף לשכלל את טכניקת הדפס העץ, ליצירת אפקטים המביעים תנועה. בעת החדשה הגיעו חיתוכי עץ ביפן לדרגה גבוהה מאוד של פיתוח טכני ואמנותי. פיתוח עץ מדיה וקבצים בנושא חיתוך עץ בוויקישיתוף בלוק העץ ממנו נוצר הדפס העץ "שמשון משסע את האריה" בידי אלברכט דירר תהליך יצירת ציור בחיתוך עץ, סרטון באתר יוטיוב חריטת עץ, דף שער בספרייה הלאומית
SageTV

SageTV היא תוכנת PVR ל-HTPC המשמשת להקלטה של שידורי טלוויזיה והצגה שלהם. התוכנה תומכת בניגון שירים, סרטים ותמונות. תוכנה זו תומכת בהקלטה מתוכננת לפי שם התוכנית או לפי זמן השידור בעזרת לוח שידורים אלקטרוני (באנגלית: EPG) המתעדכן דרך האינטרנט. בנוסף יש לה מספר תוכנות לקוח שמטרתן להציג תוכן במחשב אחר באותה רשת, באינטרנט או ביחידה קטנה המתחברת לרשת הנקראת MVP - קופסה להזרמת מדיה דיגיטלית לסלון. התוכנה עובדת עם כרטיסי הקלטה כמו PVR-150 ועם IR-BLASTER שתפקידו להחליף ערוצים בעת הפעלה להקלטה מתוכננת. אתר האינטרנט הרשמי של SageTV קישור ליצרן קישור לתמיכה העברית קישור לפורום תמיכה HTPC ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
So Good

האם התכוונתם ל... So Good (שיר של לואיזה ג'ונסון) – שיר של הזמרת הבריטית לואיזה ג'ונסון. So Good (שיר של זארה לארסון) – שיר של הזמרת השוודית זארה לארסון. So Good (אלבום של זארה לארסון) – אלבום של הזמרת השוודית זארה לארסון.
So Good (שיר של לואיזה ג'ונסון)

"So Good" (בעברית: כל כך טוב) הוא שירה של הזמרת הבריטית, זוכת התוכנית אקס פקטור בריטניה, לואיזה ג'ונסון. השיר נכתב על ידי צוות כותבים בריטים ויצא לאור ב-28 באוקטובר 2016. ג'ונסון ביצעה את השיר בהופעה חיה לראשונה ב-30 באוקטובר 2016 בתוכנית הטלוויזיה אקס פקטור בריטניה בה זכתה ובמספר פסטיבלים בינלאומיים בשנים 2016 ו-2017. סרטון השיר "So Good" באתר יוטיוב סוזנה אלכסנדר, Louisa Johnson's releasing new music VERY soon – and she will be performing it on the X Factor, דיג'יטלספיי, 23 באוקטובר 2016
שילה וידנל

שילה מארי אוונס וידנל (באנגלית: Sheila Marie Evans Widnall;‏ נולדה ב-13 ביולי 1938) היא חוקרת חלל ופרופסורית במכון הטכנולוגי של מסצ'וסטס. בשנים 1993–1997 היא כיהנה כמזכירת חיל האוויר של ארצות הברית, ובכך הייתה לאישה הראשונה בתפקיד זה והאישה הראשונה שעמדה בראש זרוע מזרועות הכוחות המזוינים במחלקת ההגנה של ארצות הברית. ב-2003 היא נבחרה כחברה בהיכל התהילה הלאומי לנשים. שילה וידנל נולדה בטקומה שבמדינת וושינגטון. ב-1960 היא סיימה לימודי בוגרת במדעים במכון הטכנולוגי של מסצ'וסטס, שם היא סיימה גם לימודי מוסמכת במדעים ב-1961 ולימודי תואר דוקטור במדעים ב-1964, כל התארים באווירונאוטיקה. ב-1986 היא מונתה כפרופסורית לאווירונאוטיקה ולאסטרונאוטיקה והצטרפה לחטיבת הנדסת המערכות של המכון הטכנולוגי של מסצ'וסטס, שם היא הייתה יושבת ראש הפקולטה בשנים 1979–1981 ובשנים 1992–1993 היא הייתה סגנית הנשיא של המכון. ב-1985 היא נבחרה לאקדמיה הלאומית להנדסה. ב-1998 היא הייתה לנשיאת האגודה האמריקאית לקידום המדע. המחקר של וידנל מתמקד במכניקת הזורמים, במיוחד באווירודינמיקה של כלי טיס הנעים במהירות גבוהה, מסוקים ומערבולות קצה כנף. אחד ממחקריה הבולטים הוא על מנגנון אי-יציבות אליפטי, שאותו היא ביצעה בשיתוף עם ריימונד פיירהומבט. ב-4 ביולי 1993 מינה הנשיא ביל קלינטון את וינדל כמזכירת חיל האוויר של ארצות הברית. ב-22 ביולי הוגש מינויה לאישור הסנאט וזה אישר אותו שבועיים לאחר מכן, ב-5 באוגוסט. עם מינויה הייתה וידנל לאישה הראשונה שכיהנה בתפקיד והאישה הראשונה שעמדה בראש זרוע מזרועות הכוחות המזוינים. במהלך כהונתה כמזכירת חיל האוויר היא טיפלה בשערוריית קלי פלין (אנ'), טייסת B-52 סטרטופורטרס בחיל האוויר, שהייתה האישה הראשונה בתפקיד זה ושוחררה מהשירות ב-1997 בעקבות רומן שניהלה עם בן זוגה של חיילת שהייתה כפופה לה ועל עבירות נוספות כמו אי-ציות לפקודה ושבועת שקר. בשנים 1998–2005 שימשה וידנל כסגנית הנשיא של האקדמיה הלאומית להנדסה וב-2009 הוענק לה על ידם פרס ארתור מ. בושה. וידנל הייתה חבר בועדת החקירה לאסון מעבורת החלל קולומביה. כיום היא עובדת עם Lean Advancement Initiative במסגרת המכון הטכנולוגי של מסצ'וסטס. ביוני 1960 היא נישאה לוויליאם סול וידנל. בן זוגה הוא בעל תואר דוקטור מהמכון הטכנולוגי של מסצ'וסטס בהנדסת חלל והוא עומד בראש הצוות שפיתח את מערכות הניווט והשליטה של תוכנית אפולו. לשניים בן ובת. מדיה וקבצים בנושא שילה וידנל בוויקישיתוף שילה וידנל, באתר פרויקט הגנאלוגיה במתמטיקה ביוגרפיה של שילה וידנל באתר חיל האוויר של ארצות הברית (באנגלית) ביוגרפיה של שילה וידנל באתר נאס"א (באנגלית) ביוגרפיה של שילה וידנל באתר CNN All Politics (באנגלית) ביוגרפיה של שילה וידנל באתר המרכז הבינלאומי לנשים (באנגלית) "Widnall, Sheila E." National Women’s Hall of Fame. Pierrehumbert, Raymond; Widnall, Sheila (1982). "The Two-Dimensional and Three-Dimensional Instabilities of a Spatially Periodic Shear Layer". Journal of Fluid Mechanics. 114: 59–82. Clinton to name Widnall as Air Force Secretary, MIT News, July 14, 1993. NEW YORK TIMES NEWS SERVICE, Court-martial of female pilot could be embarrassing Air Force secretary seeks to avoid unpopular trial, THE BALTIMORE SUN, May 15, 1997. "NAE announces award winners John Casani and Sheila Widnall". 1 October 2009. הדף של וידנל ב-MIT שילה ודנל מציגה את בן זוגה ביל שמספר על פעילותו במסגרת תוכנית אפולו, סרטון באתר יוטיוב Sheila E. Widnall Facts - biography
עמק דייוויס (אנטארקטיקה)

עמק דייוויס (באנגלית: Davis Valley) הוא עמק שאינו מכוסה קרח, בהרי פנסקולה, בארץ המלכה אליזבת שבאנטארקטיקה. העמק ממוקם בסמוך ממזרח למצוק פורלידס. עמק דייוויס ועמקים חשופי קרח סמוכים אחרים, מהווים את מערכת "העמקים היבשים" הדרומיים ביותר ביבשת אנטארקטיקה. בשל כך לעמקים אלה חשיבות מדעית יוצאת דופן, לחקר האקלים באזור. העמק, וכן אגם פורלידס הממוקם 500 מטרים מהעמק, מהווים יחד אזור אנטארקטי מוגן מיוחד (אזור מס' 119), המוגן תחת האמנה האנטארקטית. העמק מופה על ידי הסקר הגאולוגי של ארצות הברית, בהתבסס על סקרים על הקרקע שנערכו במסגרת משלחת חקר הרי פנסקולה של הסקר הגאולוגי (USGS Pensacola Mountains Project), ועל תצלומי אוויר שבוצעו על ידי צי ארצות הברית בין השנים 1956–1966. שמו של העמק ניתן לו על ידי הוועדה המייעצת לשמות אנטארקטיים. העמק נקרא על שמו של אדוארד ה. דייוויס (Edward H. Davis), מצי ארצות הברית, מכונאי בניין, ששהא בעונת החורף האנטארקטי 1957 בתחנת אלזוורת'. • Management Plan for Antarctic Specially Protected Area No. 119, DAVIS VALLEY AND FORLIDAS POND, DUFEK MASSIF עמק דייוויס באתר הסקר הגאולוגי של ארצות הברית מפת עמק דייוויס באתר הגאזט האנטארקטי של ממשלת אוסטרליה עמק דייוויס באתר הגאזט האנטארקטי המשווה SCAR של ממשלת אוסטרליה מפת האזור המוגן המיוחד של הסקר הגאולוגי של ארצות הברית גאזט השמות האנטארקטיים הרשמי של ארצות הברית מידע גאוגרפי והיסטורי ראו ב"לקריאה נוספת" - Management Plan for Antarctic Specially Protected Area No. 119 מידע היסטורי
No Candle No Light

No Candle No Light הוא סינגל שהוקלט על ידי הזמר-יוצר האנגלי זאין, בשיתוף הראפרית הטרינידדית ניקי מינאז', מתוך אלבום האולפן השני שלו, Icarus Falls. השיר יצא לאור ב-15 בנובמבר 2018, על ידי חברת התקליטים תקליטי RCA, כסינגל השישי מהאלבום. השיר נכתב על ידי זאין מאליק, ניקי מינאז', בריטני קוני, בלו ג'ון, קתרין אוסטנברג, בריאן לי, טי ג'יי רוטון וטושאר אפטה, והופק על ידי טושאר אפטה, סוייר ובריאן לי. השיר מכיל בתוכו את סגנונות ההאוס הטרופי, ה-EDM והפופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה מ-36 מיליון השמעות. כלפי השיר הופנו ביקורות מעורבות וחיוביות כאחד, מטעם אתרי מוזיקה ומגזינים שונים. זאין מאליק, ניקי מינאז', בריטני קוני, בלו ג'ון, קתרין אוסטנברג, בריאן לי, טי ג'יי רוטון, טושאר אפטה טושאר אפטה, סוייר, בריאן לי Braudie Blais-Billie, Nicki Minaj and Zayn Share New Song “No Candle No Light”: Listen, Pitchfork (באנגלית) Listen to Zayn and Nicki Minaj’s “No Candle No Light”, The FADER (באנגלית) No Candle No Light (feat. Nicki Minaj), נבדק ב-2020-06-18 Ryan Reed, Ryan Reed, Hear Zayn, Nicki Minaj on New EDM-Pop Song 'No Candle No Light', Rolling Stone, ‏2018-11-15 (באנגלית) Zayn and Nicki Minaj Fizzle Out on "No Candle No Light", exclaim.ca (באנגלית) Get millions of songs. All ad-free., Apple Music (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-11-20
עמק דייוויס

האם התכוונתם ל... אנטארקטיקה עמק דייוויס (אנטארקטיקה) – עמק בהרי פנסקולה בארץ המלכה אליזבת שבאנטארקטיקה ניו זילנד עמק דייוויס (ניו זילנד) – עמק בחבל ולינגטון באי הדרומי של ניו זילנד ארצות הברית עמק דייוויס (קליפורניה) – עמק במחוז סמית' במדינת וירג'יניה שבארצות הברית
אצטדיון חימקי החדשה

אצטדיון חימקי החדשה (ברוסית: «Но́вые Хи́мки») הוא אצטדיון כדורגל שנמצא בעיר חימקי, מחוז מוסקבה. בשנת 1999, מתחם הספורט כלל מגרש הוקי, מגרש כדורגל וקטרגל. לאחר שיפוצים בשנת 2002 המתחם הפך לאצטדיון כדורגל. בשטח המתחם ישנם שני מגרשים מלאכותיים עם חימום ויציעים מקורים. בשנת 2007, לאחר שיפוץ נוסף שבוצע במימון ממשלת רוסיה, נחנך מגרש אימונים חדש על ידי דמיטרי מדבדב, שהיה אז סגן ראש ממשלת רוסיה. המתחם משמש את בית הספר לספורט של חימקי, בו לומדים למעלה מאלף ילדים. נערכים טורנירי כדורגל חובבים. המתחם הוכר פעמיים כמתקן הספורט הטוב ביותר בפרברי מוסקבה. מתחם הספורט "חימקי החדשה" יחד עם האצטדיונים "ארנה חימקי" ו"רודינה" ומרכז הכדורסל "חימקי" מהווים חלק מחברת "ארנה חימקי", חברה של ממשלת מחוז מוסקבה האחראית לניהול מתחמי הספורט של העיר חימקי. קיבולת - 3,066 מושבים. ממדי מגרש: 102×66 מ'. כיסוי דשא מלאכותי. תאורה - 1219 Lux יציעים מקורים אתר האינטרנט הרשמי של אצטדיון חימקי החדשה העמוד הרשמי של האצטדיון באתר "AU Arena Khimki" האצטדיון באתר הרשמי של חימקי האצטדיון (אורכב 06.07.2017 בארכיון Wayback Machine) באתר allstadiums.ru
יחסי צ'כיה – קוריאה הדרומית

יחסי צ'כיה–קוריאה הדרומית הם היחסים הדיפלומטיים בין הרפובליקה הצ'כית ובין הרפובליקה של קוריאה. שתי המדינות כוננו יחסים דיפלומטיים ב-22 במרץ 1990. בשנת 2015 הייתה דרום קוריאה השותפה העסקית השלישית בגודלה של צ'כיה מחוץ לאיחוד האירופי. בשנה זו חתמו שתי המדינות על הסכם שותפות אסטרטגי, שלדברי ראש ממשלת צ'כיה בוהוסלב סובוטקה נועד להרחיב את הקשרים העסקיים שהתבססו על תחום ייצור המכוניות גם לתחומי הביטחון, התשתיות, הגרעין והתחבורה הציבורית. חברת הרכב הדרום קוריאנית יונדאי מוטור מחזיקה מפעל לייצור רכבים בצ'כיה, בו מיוצר דגם i30. קוריאה הדרומית מיוצגת בצ'כיה על ידי שגרירות שהיא מחזיקה בפראג, בירת המדינה. צ'כיה מיוצגת בקוריאה הדרומית על ידי שגרירות שהיא מחזיקה בסיאול, בירת המדינה. נכון לשנת 2018 ל-2,673 מאזרחי דרום קוריאה היה היתר שהייה בצ'כיה. מדיה וקבצים בנושא יחסי צ'כיה – קוריאה הדרומית בוויקישיתוף [czso.cz/documents/11292/27914491/1812_c01t01.pdf/b03cac12-7eef-419d-a66a-567c97b397ec?version=1.0 רשימת האזרחים הזרים בצ'כיה]
אורלי נבעה

אורלי נבעה (נולדה ב-13 ביולי 1979) היא כדורגלנית עבר ישראלית, אשר שיחקה בעמדת החלוצה בליגת הנשים הבכירה מאז הקמתה ב-1998 ועד שנת 2009 וכן בנבחרת ישראל והשחקנית אשר כבשה את השער הבינלאומי הראשון לזכות הנבחרת. נבעה החלה לשחק ולהתאמן בבית ספר רודמן בקרית ים במסגרת ליגה בית ספרית ואף השתתפה באליפות העולם לבתי ספר. עוד לפני הקמתה של הליגה בארץ שיחקה במחוז צפון בליגת המחוזות. עם פתיחתה של הליגה הצטרפה נבעה למכבי חיפה וזכתה עם הקבוצה ב-3 גביעים ו-2 אליפויות. הקבוצה התפרקה ב-2003 ונבעה הצטרפה להפועל פתח תקווה ושיחקה בה בעונת 2004/2005. בעונה שלאחר מכן שיחקה בבנות קיסריה טבעון. בעונת 2006/2007 הצטרפה למכבי צור שלום ושיחקה שם עד פרישתה ב-2009. נבעה השתייכה לסגל נבחרת ישראל שהוקמה בשנת 1997 והייתה השחקנית שכבשה את שער הבכורה של הנבחרת במשחק בינלאומי במשחק הידידות מול טורקיה שנערך ב-9 בפברואר 1998 בישראל ובו הפסידה הנבחרת 5-2. בתקופה זו רשמה 7 הופעות במדים הלאומיים. אליפות המדינה: 1998/1999, 2001/2002 גביע המדינה: 1998/1999, 1999/2000, 2001/2002 פרופיל באתר ההתאחדות לכדורגל בישראל ידידות נשים: טורקיה - ישראל, עמוד המשחק באתר ההתאחדות מה אתה יודע? חידון טריוויה, באתר ynet, 15 בספטמבר 2002 תשובות: כדורגל ישראלי, באתר ynet, 4 בספטמבר 2002
אגם פורלידס

אגם פורלידס או אגם פורלידאס (באנגלית: Forlidas Pond) הוא אגם עגול, במסיב דופק, בארץ המלכה אליזבת שבאנטארקטיקה. קוטרו של האגם 100 מטרים. האגם ממוקם בסמוך ממזרח לקצה הצפוני של מצוק פורלידס. האגם, ועמק דייוויס הסמוך לו (והמרוחק 500 מטרים מהאגם), וכן העמקים חשופי קרח סמוכים אחרים, מהווים את מערכת "העמקים היבשים" הדרומיים ביותר ביבשת אנטארקטיקה. בשל כך לעמקים אלה חשיבות מדעית יוצאת דופן, לחקר האקלים באזור. האגם והעמק מהווים יחד אזור אנטארקטי מוגן מיוחד (אזור מס' 119), המוגן תחת האמנה האנטארקטית. האגם התגלה, מופה ונחקר בקצרה בדצמבר 1957, על ידי סוקרים של הסקר הגאולוגי של ארצות הברית, בסקרים על הקרקע שנערכו במסגרת השנה הגאופיזית הבינלאומית; משלחת הסקר יצאה מתחנת אלזוורת'. השם ניתן לאגם על ידי ארתור ב. פורד מהסקר הגאולוגי של ארצות הברית. האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'. • Management Plan for Antarctic Specially Protected Area No. 119, DAVIS VALLEY AND FORLIDAS POND, DUFEK MASSIF • Hodgson, Dominic A Bentley, Michael J, Lake highstands in the Pensacola Mountains and Shackleton Range 4300–2250 cal. yr BP: Evidence of a warm climate anomaly in the interior of Antarctica, https://doi.org/10.1177/0959683612460790 • Karolien Peeters (UGent), Dominic A Hodgson, Peter Convey and Anne Willems (UGent), Culturable diversity of heterotrophic bacteria in Forlidas Pond (Pensacola Mountains) and Lundström Lake (Shackleton Range), Antarctica, (2011) MICROBIAL ECOLOGY. 62(2). p.399-413 אגם פורלידס באתר הסקר הגאולוגי של ארצות הברית מפת עמק דייוויס ואגם פורלידס באתר הגאזט האנטארקטי של ממשלת אוסטרליה אגם פורלידס באתר הגאזט האנטארקטי המשווה SCAR של ממשלת אוסטרליה מפת האזור המוגן המיוחד של הסקר הגאולוגי של ארצות הברית תחזית מזג אוויר עדכנית עבור אגם פורלידס מידע גאוגרפי והיסטורי ראו ב"לקריאה נוספת" - Management Plan for Antarctic Specially Protected Area No. 119 מידע היסטורי